Document ID: /roh_data/filtered/fineweb-2-filterrobots_roh.jsonl.gz/24249

En l’entir chantun Grischun davent da l’Engiadina Bassa sur Tavau fin Tujetsch datti gruppas d’interess che n’èn betg cuntents cun l’agir da las autoritads da vischnancas e dal chantun. Las 13 gruppas d’interess da possessurs d'abitaziuns secundaras dumbran circa 5’000 commembers.
Jgnaz Derungs che presidiescha la gruppa d’interns da possessurs d'abitaziuns secundaras da Breil e conturn ha clamà ensemen las gruppas d’interess e tuttas 13 han dà suatientscha. Las suprastanzas da quellas gruppas s’entaupan ils 28 da mars a Turitg.
Sco quai che Derungs ha ditg ad RTR na possian ins betg spetgar resultats a l'emprim inscunter -– i giaja persuenter d'emprender d’enconuscher in l’auter e per sondar ils interess communabels.
RR actualitad 12:00